《江城梅花引·逋仙千载独知心》
宋代·佚名

逋仙千载独知心。别无人。泪痕深。长是自开自落自成阴。白石後来疏影句，饶绮丽，总输他、清浅吟。伤情。伤情。角中声。夜沉沉。更捣砧。欲雪未雪、天欲老，云气昏昏。梦绕西湖路渐不堪行。人已骑驴毡笠去，留恨也，仗梅花、说与君。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。